SHAMAN-sovellusprojektin 2. viikkopalaveri

Aika: Torstai 10.2.2005 klo 12.15 – 14.35

Paikka: Ag C223.1

Läsnä:

Marko Andersson, puheenjohtaja

Mika Rinkinen, 1. sihteeri

Matti Törmä

Timo Valonen, 2. sihteeri

Jukka-Pekka Santanen (saapui 12.25)

Lassi Paavolainen

Tero Toivonen

Matti Levänen

Sirpa Turjanmäki

Pöytäkirja

1. Kokouksen avaus.

Kokouksen avasi kokouksen puheenjohtajana toiminut Marko Andersson klo 12.25. Kokouksen puheenjohtaja pyysi lupaa saada nauhoittaa kokouksen käsiteltyjen asioiden myöhäisempää tarkistamista varten. Läsnäolijat hyväksyivät nauhoituksen.

2. Esityslistan hyväksyminen.

Esityslistaan ei esitetty muutoksia.

Päätökset:

Esityslista hyväksyttiin sellaisenaan.

3. Paikallaolijoiden kirjaus.

Paikalla olivat Jyväskylän yliopiston ATK-keskuksesta ATK-suunnittelija Tero Toivonen, ATK-suunnittelija Sirpa Turjanmäki ja varajohtaja Matti Levänen, projektiryhmän jäsenet Marko Andersson, Mika Rinkinen, Matti Törmä ja Timo Valonen sekä tietotekniikan laitokselta projektin vastaava ohjaaja Jukka-Pekka Santanen ja tekninen ohjaaja Lassi Paavolainen.

4. Projektipäällikön tilannekatsaus

4.1 Edellisen palaverin pöytäkirjan tarkastelu

Edellisen palaverin pöytäkirja hyväksyttiin sellaisenaan.

4.2 Ajankäyttöraporttien tarkastelu

Kenelläkään osallistujista ei ollut huomautettavana ajankäyttöraporteista. Tässä yhteydessä Jukka-Pekka Santanen jakoi tilaajan edustajille Matti Leväselle, Tero Toivoselle ja Sirpa Turjanmäelle arviomallin yleisen projektin aikataulusta.

4.3 Projektin tila

Projektipäällikkö Marko Andersson kertoi projektin etenemisestä. Projektiryhmä on sopinut tapaamisen UNIX-järjestelmien, mikroverkkojen ja sähköpostijärjestelmien asiantuntijoiden kanssa maanantaina 14.2.2005 klo 9.15 alkaen. Projektisuunnitelman, alustavan projektin työnjaon sekä aikataulun teko on aloitettu. Projektiryhmä on laatinut sopimusmallin projektin tuotosten hyödyntämisestä ja oikeuksien luovuttamisesta. Järjestelmä on päätetty toteuttaa Perl-kielellä ja PostgreSQL-tietokantahallintajärjestelmällä.

Projektipäällikkö Marko Andersson kertoi aloituspalaverin pöytäkirjaan tulleen muutoksia sen viimeisen esittämisen jälkeen. Matti Levänen pyysi projektiryhmää lähettämään korjatun pöytäkirjan projektin sähköpostilistalle.

Matti Törmä pyysi Tero Toivosen lähettämiin AMAN-järjestelmän tietokannan taulujen kuvauksiin selvennystä. Toivonen lupasi lähettää projektiryhmälle kommentoidut versiot tietokannan taulujen kuvauksista. Toivonen huomautti, ettei tauluja kannata käyttää mallina uutta järjestelmää kehitettäessä, vaan ennemminkin viitteenä siihen, mitä tietoja tietokantaan on tällä hetkellä tallennettu.

Tehtävät:

Projektiryhmä lähettää 1. viikkopalaverin pöytäkirjan korjatun version projektin sähköpostilistalle.

Tero Toivonen lähettää projektiryhmälle tietokannan taulujen sisältöä selventäviä tietoja.

5. Sopimuksen tarkastelu ja hyväksyntä

Matti Törmä esitti sopimuksen virkettä “Projektin jäsenet antavat Jyväskylän yliopistolle rinnakkaiset oikeudet projektin tulosten hyödyntämiseen, mukaan lukien muuntelu- ja edelleenluovutusoikeudet ei-kaupallisiin tarkoituksiin” muutettavaksi muotoon “Projektin jäsenet antavat Jyväskylän yliopistolle rinnakkaiset oikeudet projektin tulosten ei-kaupalliseen hyödyntämiseen, mukaanlukien muuntelu- ja edelleenluovutusoikeudet”. Lisäksi sopimuksen viimeisessä virkkeessä oleva kirjoitusvirhe ”aiheettomista oikeuksista” päätettiin korjata muotoon ”aineettomista oikeuksista”.

Matti Levänen tarkensi, että sopimuksen allekirjoittajat ovat ATK-keskuksen johtaja Esa Auramäki ja varajohtaja Matti Levänen. Jukka-Pekka Santanen esitti, että projektiryhmä allekirjoittaa valmiiksi korjatun sopimuksen ja toimittaa sen Santaselle, joka puolestaan hoitaa sopimuksen toimittamisen tilaajien edustajille.

Tehtävät:

Projektiryhmä korjaa sopimusta ja toimittaa sen allekirjoitettuna Jukka-Pekka Santaselle.

Jukka-Pekka Santanen toimittaa sopimuksen tilaajien edustajille

Päätökset:

Sopimus on ATK-keskuksen ja ryhmän jäsenten osalta hyväksyttävissä em. korjauksin.

6. Keskustelua tietokannasta ja järjestelmästä.

6.1 Lähdejärjestelmät

Andersson avasi keskustelun AMANin lähdejärjestelmien (JORE, Fortime ja Acta) ja AMANin vuorovaikutuksesta. Tietokannan määrittelyyn tarvitaan tiedot lähdejärjestelmien AMANille tarjoamista tiedoista.

Toivonen kertoi, ettei Acta-järjestelmän ja AMANin välillä vielä juurikaan liiku tietoa ja siksi tietoja Actan tarjoamista tiedoista ei ole saatavilla.

6.2 JORE ja Fortime

JOREn tiedot tulevat CSV-tiedostona, eli tekstitiedostona, jossa kentät erotetaan toisistaan pilkulla. Joka käyttäjästä tietoina saadaan

sukunimi,

etunimet,

henkilötunnus,

tiedekunta,

laitos,

opiskelijanumero,

opiskelijastatus ja

läsnäolokoodi.

Fortimen tiedot tulevat Fixed Length -tiedostona, eli tekstitiedostona, jossa kunkin kentän pituus on ennalta määrätty. Joka käyttäjästä tietoina saadaan

sukunimi,

etunimet,

henkilötunnus,

työntekijänumero,

vastuualuekoodi,

titteli ja

työsuhteen loppumispäivämäärä.

Työntekijänumeroa ei saada kaikille työntekijöille. Vastuualuekoodista voidaan selvittää tiedekunta ja laitos taloushallinnon kooditaulukon avulla.

Toivonen lupasi lisäksi toimittaa kummankin järjestelmän tarjoamista tiedoista esimerkkitiedostot.

6.3 Avoimen yliopiston opiskelijat ja ACTA

Levänen kertoi tarpeesta pystyä muuttamaan kunkin kohdejärjestelmän käyttöoikeuksia erillisesti. Erityisesti avoimen yliopiston opiskelijoiden (Acta-järjestelmästä tulevat käyttäjät) tulee voida säilyttää oikeus Korppi-järjestelmän käyttöön pidempään kuin muut käyttöoikeudet.

Erityisesti avoimen yliopiston opiskelijoiden yhteydessä tarvitaan tunnukselle määritettävää elinkaarta. Kun opinto-oikeus päättyy, tunnusta ei poisteta välittömästi, vaan sen tila asetetaan passiiviseksi tietyn määräajan jälkeen. Eri tunnuksilla on erilaiset voimassaoloajat. Elinkaarta ei saa kiinnittää järjestelmän sisällä, vaan tunnuksen elinkaaripolitiikan on oltava helposti ylläpitäjien muokattavissa. Elinkaareen tulisi kuulua ainakin aktiivinen ja passiivinen vaihe sekä tunnuksen poisto.

6.4 Käyttäjätunnusten käsittelyä

Käyttöliittymällä on tarkoitus suorittaa tunnusten ylläpitoon liittyviä tehtäviä. Tällainen on esimerkiksi tunnuksen luominen, jonka yhteydessä tunnukselle annetaan ominaisuuksia, kuten liitetään tiettyyn ryhmään tai rooliin. Tunnukseen liitetään eri ryhmiä tai rooleja riippuen siitä, tuodaanko lähdejärjestelmästä käyttäjän tiedot Actasta, JOREsta vai Fortimesta. Levänen mainitsi myös ylläpitäjän käyttöliittymässä tarpeen “hätänapille”, eli toiminnolle jolla tunnuksen voi lukita välittömästi esimerkiksi, jos tunnus murretaan. Samoin käyttöliittymästä ylläpitäjä voisi asettaa tunnuksen passiiviseksi. Käyttöliittymässä on oltava mahdollisuus myös muuttaa käyttäjätunnusta.

Ennen käyttäjätunnuksen poistamista järjestelmästä tunnuksen haltijalle on lähetettävä muistutus tunnuksen poistumisesta sekä syy tunnuksen poistamiseen.

Matti Levänen mainitsi myös, että järjestelmässä on varauduttava henkilöihin, joiden tietoja ei löydy mistään lähdejärjestelmästä, mutta näiden henkilöiden on päästävä kirjautumaan Korppiin.

Käyttäjällä on oltava mahdollisuus määrittää itse kutsumanimi, jota käytetään kohdejärjestelmissä, esimerkiksi sähköpostin lähetyksessä käytetään henkilön valitsemaa kutsumanimeä.

Tero Toivonen lisäsi vaatimuksiin lokitietojen kirjoittamisen.

6.5 Käyttäjän yksilöinti

Yksi haaste järjestelmän toteutuksessa on järjestelmän käyttäjinä toimivien henkilöiden yksiselitteisen identiteetin puute. Henkilötunnusta ei voida käyttää ulkomaalaisten puutteellisen henkilötunnuksen vuoksi. Tällä hetkellä järjestelmässä on usealla henkilöllä eri sosiaaliturvatunnuksia. Tero Toivonen lisäsi, ettei käyttäjätunnuskaan voi identifioida käyttäjää, koska yhteen henkilöön on tarve lisätä useampi tunnus.

Santanen kertoi avoimen yliopiston ja Actan asettamien vaatimusten olevan poikkeavat muiden organisaatioiden ja lähdejärjestelmien asettamista vaatimuksista, koska avoimessa yliopistossa opinto-oikeus määräytyy kursseista, opintokokonaisuuksista tai lukuvuodesta maksettujen maksujen mukaan.

Tero Toivonen ilmoitti kysyvänsä Petri Heinoselta Acta-järjestelmän vaatimuksista.

Santanen ehdotti, että Petri Heinonen kutsutaan johonkin tulevaan palaveriin Acta-järjestelmän ja avoimen yliopiston tarpeiden asiantuntijana. Samalla keskusteltiin yliopiston kirjaston asiantuntijana toimivan Veli-Matti Häkkisen kutsumisesta samaan palaveriin.

6.6 Toteutuskieli

Mika Rinkinen kysyi tietokannan ja järjestelmän toteuttamiskielestä. Sirpa Turjanmäki esitti, että lähtökohtaisesti käyttöliittymän kieli on suomi. Varsinkin mahdollista järjestelmän jatkokehitystä ajatellen tietokannan sisäiseksi toteutuskieleksi on syytä valita englanti. Lassi Paavolainen sanoi Perlin HTML-Template -moduulia käyttäen olevan helpohkoa tehdä eri kieliversioita käyttöliittymästä. Ylläpitäjän käyttöliittymän toivottiin olevan mahdollisimman helposti käytettävä. Harvoin tarvittavat toiminnot on oltava selkeästi erillään useimmiten käytetyistä toiminnoista.

6.7 Priorisointi

Järjestelmän eri osa-alueiden prioriteeteista keskusteltiin. Todettiin, että tietokannan määrittely ja toteutus on tärkeintä. Tietokannan määrittelyn jälkeen voi alkaa käyttöliittymän määrittely ja toteutus. Rajapintoihin panostetaan käytössä olevien resurssien mukaan.

6.8 Aiheeseen liittyvää materiaalia

Jukka-Pekka Santanen kehoitti projektiryhmää tutustumaan NEURON-sovellusprojektin dokumentointiin, koska NEURON-projekti sisältää yhtäläisyyksiä AMANin kanssa liittyen erityisesti käyttäjän elinkaaren määrittelyyn. Matti Levänen sanoi lähettävänsä projektiryhmälle linkin Tieteen tietotekniikan keskuksen, CSC:n HAKA-projektiin, joka on kehittänyt organisaatioiden välistä käyttäjähallintoa. HAKA-projektiin tutustuminen on hyödyllistä käyttäjähallinnon periaatteiden ymmärtämistä ajatellen.

Tehtävät:

Tero Toivonen lupasi toimittaa projektiryhmälle esimerkkitiedostot Fortimen ja JOREn AMANille tarjoamista tiedoista. Lisäksi Toivonen toimittaa projektiryhmälle tietoa AMANissa havaituista heikkouksista sekä toiveista.

Matti Levänen lähettää projektiryhmälle linkin CSC:n HAKA-projektiin.

Projektiryhmä toimittaa ensi viikon viikkopalaveriin alustavia vaatimuksia liittyen järjestelmän toimintoihin sekä tallennettaviin tietoihin.

Päätökset:

Projektiryhmä panostaa järjestelmän käyttämän tietokannan määrittelyyn ja totetukseen, muuta toiminnallisuutta kehitetään resurssien mukaan.

7. Sovitaan dokumentoinnissa käytettävästä tekstinkäsittelysovelluksesta

Projektin dokumentoinnissa sovittiin käytettäväksi OpenOfficen tiedostoformaattia. Projektin kotisivulle tallennettavat dokumentit tallennetaan sekä OpenOffice- että PDF-formaateissa. Lisäksi sovittiin sähköposteissa käytettävän ASCII-formaattia.

Päätökset:

Dokumentoinnissa käytetään OpenOfficen tiedostoformaattia, verkkoon asiakirjat laitetaan OpenOffice- ja PDF-formaateissa, sähköpostit lähetetään ASCII-muotoisina.

Keskustellaan aikataulusta

Jukka-Pekka Santanen esitti seuraavanlaisen ehdotelman projektin aikataulusta:

10.2-25.2: Järjestelmän käsittelemien tietojen määrittely.

20.2-15.3: Tietokannan suunnittelu.

1.3-7.3: Projektisuunnitelman valmistuminen.

15.3: Vaatimusmäärittely valmis.

10.4-1.5: Prototyypin toteutus.

17.5: Projektin loppuesittely.

Ryhmä määrittää tehtävien perusteella tarkemman aikataulun.

Muut esille tulleet asiat

Jukka-Pekka Santanen tiedusteli, joko projektiryhmällä on projektikansio dokumenttien tallennusta varten ja onko projektiryhmä hakenut Perl-ohjelmointikieltä ja tietokantasuunnittelua käsitteleviä kirjoja.

Lassi Paavolainen tiedusteli, käyttävätkö projektin jäsenet Korpin kalenteria projektin tapaamisten merkitsemiseen ja pyysi lisäämään itsensä listalle.

Matti Levänen kysyi, voisiko nähdä tulevissa palavereissa projektin projektisuunnitelmaa. Marko Andersson vastasi projektisuunnitelman olevan vielä keskeneräinen, mutta lupasi toimittaa projektisuunnitelman johonkin tulevaan palaveriin.

Tehtävät:

Projektiryhmä hakee Jukka-Pekka Santaselta projektikansion ja projektiin liittyvää kirjallisuutta

Projektiryhmä lisää Lassi Paavolaisen Korppiin luotuun projektiryhmän sisäiseen ryhmään

Projektipäällikkö toimittaa projektisuunnitelman tuleviin palavereihin.

10. Sovitaan seuraavan palaverin aika ja paikka

Seuraava palaveri pidetään AMANin lähdejärjestelmien asiantuntijoiden kanssa maanantaina 14.2 klo 9.15 alkaen projektitilassa Ag C223.1. Seuraava viikkopalaveri pidetään torstaina 17.2 klo 12.15 projektitilassa Ag C223.1.

11. Kokouksen päättäminen.

Puheenjohtaja päätti kokouksen klo 14.35.

Palaverissa jaettu materiaali

Jukka-Pekka Santanen jakoi Matti Leväselle, Tero Toivoselle ja Sirpa Turjamäelle yleisen projektin aikataulun mallin.

Jyväskylän yliopisto Tietotekniikan laitos SHAMAN-projekti	15.02.05

5/8

SHAMAN-sovellusprojektin 2. viikkopalaveri

tevaultti

1995-11-21T17:41:00